**ZK/1-16/2020.**

 **Határozat: 143-144**

 **Rendelet: 13**

**Jegyzőkönyv**

**Zalakaros Város Önkormányzata Képviselőtestülete**

**2020. július 16-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2020. július 16-án** 08,09 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit és Vlasicsné Dörgönye Márta képviselők, Szabóné dr. Csányi Marianna jegyző.

Az ülésen nincs jelen: Stégli János és Végh Andor János képviselő.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Magyarné Kovács Judit képviselőket.

Novák Ferenc: Szavazásra teszi fel a jegyzőkönyv hitelesítőire tett javaslatot.

 Képviselőtestület 5 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó egy napirendi pontra tett javaslatot, melyet ismertet:

**Napirend:**

**1. Településrendezési eszközök módosítása – főépítészi eljárás keretében (Útszabályozás
 megszüntetése a Gyógyfürdő tér déli részén elhelyezkedő MenDan Hotel 263 hrsz-ú
 telkét érintően)** Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó ügyrendi javaslatot.

 Képviselőtestület 5 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

**Az elfogadott napirend:**

**1. Településrendezési eszközök módosítása – főépítészi eljárás keretében (Útszabályozás
 megszüntetése a Gyógyfürdő tér déli részén elhelyezkedő MenDan Hotel 263 hrsz-ú
 telkét érintően)** Előadó: Novák Ferenc polgármester

**Napirend tárgyalása:**

**1. Településrendezési eszközök módosítása – főépítészi eljárás keretében
 (Útszabályozás megszüntetése a Gyógyfürdő tér déli részén elhelyezkedő
 MenDan Hotel 263 hrsz-ú telkét érintően)** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti a Gazdasági Bizottság és a Humánpolitikai és Ügyrendi Bizottság határozatát:

**Gazdasági Bizottság 65/2020. (VI.25.) számú határozata és a Humánpolitikai és Ügyrendi Bizottság 66/2020. (VI.25.) számú határozata:**

A bizottság előzetesen megtárgyalta a város településrendezési eszközeinek módosításáról szóló véleményezési tervdokumentációt, melynek tárgya útszabályozás megszüntetése a Gyógyfürdő tér déli részén elhelyezkedő MenDan Hotel 263 hrsz.-ú telkét érintően. A bizottság javasolja a képviselőtestület számára a főépítészi záróvélemény megérkezését követően a véleményezési tervdokumentációban szereplő határozati és rendeleti javaslat elfogadását.

Czimondor Nándor: Bejelenti személyes érintettségét.

Novák Ferenc: Szavazásra teszi fel Czimondor Nándor alpolgármester szavazásból való kizárását.

 Képviselőtestület 5 igen szavazattal, ellenszavazat és tartózkodás nélkül alábbi határozatot hozta:

**Képviselőtestület 143/2020. (VII.16.) számú határozata:**Zalakaros Város Önkormányzat Képviselőtestülete Czimondor Nándor alpolgármestert a szavazásból kizárta.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 144/2020. (VII.16.) számú határozata:**

Zalakaros Város Önkormányzat Képviselőtestülete a város közigazgatási területére vonatkozó 227/2015. (IX.10.) számú határozattal elfogadott településszerkezeti terv módosításáról az alábbiak szerint dönt:

1./ az állami főépítészi záró vélemény alapján jóváhagyja a Gyógyfürdő tér déli részén elhelyezkedő MenDan Hotel 263 hrsz.-ú telkét érintő útszabályozás megszüntetését.

2./a határozat 1. pontja alapján jóváhagyjaa határozat 1. mellékletében szereplő településszerkezeti terv módosításának leírását, valamint a 2. és 3. melléklet szerinti módosított településszerkezeti tervben jelölt tervezési területek határain belül változtatásokat.

3./A 227/2015. (IX.10.) számú határozat egyéb pontjai változatlanul maradnak.

Határidő: 2020. július 16.
Felelős: Novák Ferenc polgármester

Operatív felelős: Klie Zoltán főépítész

Novák Ferenc: Szavazásra teszi fel az előterjesztés szerinti rendeleti javaslat elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselő-testülete megalkotja a 13/2020. (VII.17.) önkormányzati rendeletét a Helyi Építési Szabályzatról szóló 19/2015. (IX.11.) számú önkormányzati rendelet módosításáról

(A rendelet hiteles szövege a jegyzőkönyv melléklete.)

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 08,15 órakor bezárta.

Kmft.

 Novák Ferenc Szabóné dr. Csányi Marianna

 Polgármester Jegyző

 Kötő Attila Magyarné Kovács Judit
 Jkv. hitelesítő Jkv. hitelesítő